A gólyatábor gólyapróbákkal idén a Bereg szívében, Vásárosnaményban kerül megrendezésre, ahol újdonsült diákjainak egy hét önfeledt szórakozásban lehet részük. A Tisza-part aranyló homokja várja a napozni vágyókat a folyó fürdésre alkalmas elkerített szakaszán pedig vizijátékok, kenuzás, vizibiciklizés, motorcsónakos vizisízés. Fentébb a faházak irányában büfék éttermek és az este megélénkülő szórakozóhelyek várják a táncolni vágyókat. Az Atlantika-vizividámpark jónéhány csúszdája, (többek között) hullámmedencéje, fóka- és papagáj-show-ja garantált szórakozást nyújt. Míg a Szilva-gyógyfürdő termálmedencéje segíti az egészségre vágyókat, addig ugyanott a feszített víztükrű úszómedencében mozgathatják át tagjaikat a mozgást preferálók. A múzeumként üzemelő Tomcsányi-kastélyba is teszünk látogatást, valamint buszos kirándulás keretében megtekintjük a járás további nevezetességeit is (pl.: Tarpai szárazmalmot, Túristvándi vizimalmot, stb.). A várostól mintegy 50 km-re található Európa legnívósabb állatkertjében, Szabolcs-Szatmár-Bereg megye székhelyén, a Nyíregyházi Zoo egész napos talpalás mellett is alig bejárható hatalmas parkjára valószínűleg már nem jut idő, de talán az iskolai évek alatt még visszatérhetünk és az intézmény saját dinoszauruszos hoteljében is megszállhatunk.